ฉีดยาคุมได้สองเดือนแล้ววันเสาที่ผ่านมามีประจำเดือนมามาก3วันหลังจากนั้นจนวันนี้มากะปิดกะปอยตลอด แล้วมีอาการปวดหัวตลอดเวลา ยิ่งเวลาตื่นตอนเช้าจะต้องกินยาพารา ทุกวันไม่งั้นทำอะไรไม่ได้เรยค่ะ นัดฉีดเข็มต่แไป15พฤศจิกายน. แล้วมีโอกาสตั้งครรไหมค่ะ
สวัสดีค่ะยาคุมกำเนิดแบบฉีดจะช่วยป้องกันการตั้งครรภ์ได้ โดยยาที่ฉีดเข้าไปจะซึมเข้าสู่กระแสเลือด ทำให้ร่างกายหยุดการตกไข่ สร้างเมือกหนาที่คอมดลูกเพื่อป้องกันไม่ให้อสุจิผ่านเข้าไปปฏิสนธิกับไข่ รวมทั้งทำให้เยื่อบุมดลูกบางลงเพื่อไม่รองรับไข่ที่ตกออกมา หากใช้ถูกวิธี จะสามารถป้องกันการตั้งครรภ์ได้ถึง 99% หากเป็นการฉีดยานี้ครั้งแรกต้องรอนานประมาณ 7 วันจึงจะมีประสิทธิภาพในการคุมกำเนิด แต่หากเป็นการฉีดต่อเนื่องจากครั้งก่อนจะมีประสิทธิภาพในการคุมกำเนิดทันทีโดยยาชนิดนี้มีผลข้างเคียงที่สำคัญ คือ ประจำเดือนมาไม่ปกติ อาจมีประจำเดือนมามาก ประจำเดือนมาเป็นระยะเวลาสั้น ประจำเดือนมาน้อย หรือประจำเดือนขาด และผลข้างเคียงอื่น ๆ ที่พบได้ทั่วไป เช่น อาการปวดหัว วิงเวียนศีรษะ ปวดท้อง เหนื่อยล้า เป็นสิว เป็นต้นแนะนำว่า หากยังมีอาการผิดปกติ ควรปรึกษาแพทย์ เพื่อรับการตรวจร่างกาย และอาจต้องตรวจเพิ่มเติมอื่น แล้วจึงให้การวินิจฉัยและการรักษาที่ถูกต้องเหมาะสมต่อไปค่ะ